CELEX: 52009PC0470
Language: sl
Date: 2009-09-11
Title: Predlog sklep Sveta o določitvi stališča Skupnosti v Komisiji za ohranitev južnega tuna

Pomembno pravno obvestilo

|

52009PC0470

Predlog sklep Sveta o določitvi stališča Skupnosti v Komisiji za ohranitev južnega tuna  /* KOM/2009/0470 končno */  

	[pic] | KOMISIJA EVROPSKIH SKUPNOSTI |Bruselj, 11.9.2009COM(2009) 470 konč.PredlogSKLEP SVETAo določitvi stališča Skupnosti v Komisiji za ohranitev južnega tunaOBRAZLOŽITVENI MEMORANDUMV skladu z drugim pododstavkom člena 300(2) Pogodbe ES mora o stališčih, ki jih je v imenu Skupnosti treba sprejeti v regionalnih organizacijah za upravljanje ribištva, kadar morajo te sprejeti sklepe s pravnimi učinki, z izjemo sklepov, ki dopolnjujejo ali spreminjajo njihov institucionalni okvir, na predlog Komisije odločati Svet s kvalificirano večino.Glede na to obveznost in podobne sklepe Sveta ter predloge Evropske komisije za druge regionalne organizacije za upravljanje ribištva predlaga Evropska komisija ta sklep o sprejetju stališča Skupnosti v Komisiji za ohranitev južnega tuna. Da bi zagotovili skladnost, ta predlog sledi enakemu pristopu kot pri drugih regionalnih organizacijah za upravljanje ribištva.PredlogSKLEP SVETAo določitvi stališča Skupnosti v Komisiji za ohranitev južnega tunaSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 37 Pogodbe v povezavi z drugim pododstavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) Člen 33 Pogodbe ES v povezavi s členom 32 Pogodbe določa, da je eden izmed ciljev skupne ribiške politike zagotoviti redno preskrbo. Uredba (ES) št. 2371/2002[1] določa, da Skupnost uporabi previdnostni pristop pri sprejemanju ukrepov za varovanje in ohranjevanje živih vodnih virov, za zagotavljanje njihovega trajnostnega izkoriščanja in za zmanjšanje vpliva ribolovnih aktivnosti na morski ekosistem. Določa tudi, da si Skupnost prizadeva za postopno izvajanje na ekosistemu temelječega pristopa do upravljanja ribištva in prispevek k učinkovitim ribolovnim aktivnostim znotraj rentabilne ter konkurenčne ribiške in ribogojske industrije, ki bo zagotavljala primeren standard življenja za tiste, ki so odvisni od ribolovnih aktivnosti, in upoštevala interese potrošnikov.(2) Komisija za ohranitev južnega tuna (CCSBT) je bila ustanovljena s Konvencijo za ohranitev južnega tuna. Evropska skupnost je sodelujoča nečlanica CCSBT od leta 2007 ter mora v skladu z resolucijo CCSBT o določitvi statusa sodelujoče nečlanice razširjene komisije in razširjenega znanstvenega odbora, ki je bila sprejeta leta 2003, izvajati njene odločitve. CCSBT lahko na podlagi znanstvenih dokazov sprejme odločitve za ohranitev populacij južnega tuna na ravneh, ki bodo zagotovile dolgoročno trajnost navedenih staležev.(3) V skladu z drugim pododstavkom člena 300(2) Pogodbe ES mora biti stališče Skupnosti v organih, ustanovljenih z regionalnimi sporazumi v ribiškem sektorju, ki morajo sprejemati sklepe s pravnim učinkom (ki ne spreminjajo institucionalnega okvira zadevnih sporazumov), sprejeto s kvalificirano večino s sklepom Sveta na predlog Komisije –SKLENIL:Člen 1Stališče, ki ga je treba sprejeti v imenu Skupnosti v Komisiji za ohranitev južnega tuna, kadar mora navedena komisija sprejeti sklepe s pravnim učinkom, je določeno v Prilogi k temu sklepu.Člen 2Svet na predlog Komisije oceni in po potrebi popravi stališče Skupnosti, kakor je določeno v Prilogi k temu sklepu, najpozneje na letnem srečanju Komisije za ohranitev južnega tuna leta 2014.V Bruslju,Za SvetPredsednikPRILOGAStališče Skupnosti v Komisiji za ohranitev južnega tuna1. NAčELAV okviru CCSBT Evropska skupnost:a) deluje v skladu s cilji Skupnosti na področju skupne ribiške politike, zlasti s previdnostnim pristopom za zagotavljanje trajnostnega izkoriščanja južnega tuna, spodbujanjem postopnega izvajanja na ekosistemu temelječega pristopa do upravljanja ribištva in zmanjševanjem vpliva ribolovnih aktivnosti na morski ekosistem kot tudi s spodbujanjem rentabilne ter konkurenčne ribiške in ribogojske industrije Skupnosti, ki naj zagotavlja primeren življenjski standard za tiste, ki so odvisni od ribolovnih aktivnosti, in upošteva interese potrošnikov;b) zagotavlja, da so ukrepi CCSBT v skladu s cilji Konvencije CCSBT;c) zagotavlja, da so ukrepi CCSBT skladni z mednarodnim pravom, zlasti z določbami Konvencije ZN o mednarodnem pomorskem pravu, Sporazuma ZN v zvezi z ohranjanjem in upravljanjem čezconskih staležev rib in izrazito selivskih staležev rib ter Sporazuma o spodbujanju usklajevanja ribiških plovil na odprtem morju z mednarodnimi ukrepi za ohranjanje in upravljanje;d) spodbuja dosledna stališča v okviru regionalnih organizacij za upravljanje ribištva;e) si prizadeva za sinergijo s politiko, ki jo uresničuje kot del dvostranskih odnosov glede ribolova s tretjimi državami, in skladnost s svojo politiko zunanjih odnosov;f) zagotavlja, da se spoštujejo mednarodne obveznosti Skupnosti.2. SmerniceEvropska skupnost si po potrebi prizadeva za podporo pri sprejemanju naslednjih ukrepov CCSBT:a) strogi ukrepi za ohranjanje in upravljanje za južnega tuna, s katerimi se s TAC in sistemom kvot ter ob upoštevanju najboljših razpoložljivih znanstvenih mnenj omogoča njegova dolgoročna trajnost. Po potrebi je treba preučiti posebne ukrepe za staleže, ki jim grozi prelov, da bi se preprečilo povečanje ribolovnih aktivnosti;b) ukrepi za nadzor nad ribolovnim naporom, s katerimi se zagotavlja njegova sorazmernost z ribolovnimi možnostmi;c) priprava in izvajanje ukrepov za spremljanje, nadzor in pregled, med drugim ukrepov v zvezi s sistemom opazovalcev in državo pristanišča;d) izboljšani ukrepi boja proti nezakonitim, nereguliranim in neprijavljenim ribolovnim aktivnostim.[1] UL L 358, 31.12.2002, str. 59.